Mar d'Aragón - Biquipedia, a enziclopedia libre

# Mar d'Aragón

### De Biquipedia

Mar d'Aragón en Casp

O Mar d'Aragón u entibo de Mequinensa ye un entibo d'o río Ebro situato en Aragón.

A construzión d'o entibo de Mequinensa, feita por conzesión á la interpresa ENHER d'aprobeitamiento idroeleutrico integral d'un tramo d'o río Ebro en 1955, dió orichen á un gran entibo de 1530 hm³, con una longaria d'uns 110 km e unas "costas interiors" d'alto u baxo uns 500 km. A lamina d'augua en a cota masima de 121 metros tién una superfizie de 7.540 ha. A baborazión añal ye de 80.000 millons de litros. Se entibó por primera begata en abiento de 1965, inundando-sen 3.500 ha de güertas.

En a redolada d'o Baxo Aragón-Casp, son costers os monezipios de Chiprana e Casp. Dende o prenzipio s'entendió que yera un potent foco d'atrazión toristica e as soziedaz de pescadors s'aprezisoron á organizar as suyas autibidaz. En 1965 se dixoron en libertat 20.000 exemplars de perca americana e 175.000 fizons de carpa royal. Estió lo prenzipio d'a gran riqueza piszicola autual. Se zelebran no menos de 30 competizions á l'año, destacando lo Campionato Nazional de Pesca e o Concurso Nazional de Ziprinidos "Autonomía d'Aragón", aintro d'as artes tradizionals, e dibersos campionatos internazionals organizatos por Lake Casp ta la pesca d'o black bass, anque o más destacato ye a pesca d'o siluro.

Arredol d'o Mar d'Aragón s'han establito tres urbanizazions residenzials e dibersos clubs esportibos que organizan continament competizions d'esportes nauticos, bela, piragüismo, motonautica, abiendo una infraestrutura cada begata más consolidata de puertos, embarcaders e instalazions de guardia e atenzión.

Retrieved from "http://an.wikipedia.org../../../m/a/r/Mar_d%27Arag%C3%B3n_d43f.html"

Categoría: Cheografía d'Aragón

##### Views

- Articlo
- Descusión
- Current revision

##### Rechirar

##### Atras luengas

- Català
- Español